تعرفوا انا مش قادره اوصف احساس الالم اللي جوايا  اصعب حاجه في الدنيا لما تكوني السبب في جرح كرامه حد بتحبيه وتكوني انتي كمان موجوعه  ياترى الصعب انك تكوني ظالمه ولا مظلومه  تجرحي ولا تتجرحي  هل ممكن نوجع ونجرح اللي بنحبه واحنا مش قصدنا والله مش قصدنا ايوه ممكن  طيب ياترى لما نحاول بكل الطرق نرد كرامه حد وجعناه وجرحناه  وبرضه مايتقبلش مننا اي اسف او اعتذار هل معنى كده انو ماكانش فعلا بيحبنا ولا كده نبقى بنظلمه تاني بإتهامنا له انو مش بيحبنا  طيب لما تحسي انك عملتي كل اللي تقدري عليه علشان ترديله كرامته ومش عارفه توصليله يمكن لو اتكلمتوا يكون في حل  بس بينك وبين نفسك انتي عارفه انك ممكن تحصل ظروف ماتقدريش تقفي قدامها وساعتها تتخلي عنه وتبقى وجعتيه تاني  تعرفوا بقى وقتها هاتكون دي مش صدمه لالالالالا  هاتبقى حكم بالأعدام طيب ياترى نفضل زي ماحنا  مش عارفين نسامح بعض ولا نوصل لبعض ولا عارفين احنا ظالمين ولا مظلومين ولا نفضل نحاول وياعالم ساعتها هل لو رجعنا تاني هاقدر اقف في وش الظروف ولا هاستسلم  ولو مرجعناش يبقى هو فعلا ماكانش يستاهل ماوقفش جمبك بقوه سابك لوحدك ساعتها هايبقى الجرح اكبر من انه ينتهى في وقتها وتبقى زودتي ألمك  ياترى الكرامه والاحساس بانك ولا حاجه في نظر اللي قدامك والظلم كفايه لانهم ينهوا اي ارتباط  سؤال عبيط اوي ايوه كفايه يمكن بضحك على نفسي بس معلش سامحوني يمكن تكون محاوله علشان ماحسش بالذنب او محاوله للوصول ياترى انا ظالمه ولا مظلومه  انا اسفه لو كنت طولت عليكم استحملوني بس يمكن بقول ان من حقى بحكم الاخوه انكم تستحملوني